Source: https://kecskemetitorvenyszek.birosag.hu/20130704/kecskemeti-jarasbirosag-tortenete
Timestamp: 2018-07-19 03:46:54
Document Index: 35335753

Matched Legal Cases: ['bíróság ', 'bíróság ', 'Bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'Bíróság ']

A Kecskeméti Járásbíróság története | Kecskeméti Törvényszék
A Kecskeméti Járásbíróság története
Megjelenés ideje: 2013. július 4., 15:45
A Kecskeméti Városi Bíróság jogelődei a Kecskeméti Királyi Járásbíróság és a Kecskeméti Járásbíróság története 1993. szeptember 6. napjáig összefonódott a Bács-Kiskun Megyei Bíróság - korábban Kecskeméti Királyi Törvényszék, majd Kecskeméti Megyei Bíróság - történetével.
A két bíróság valamint az ügyészségek a Rákóczi u. 7. szám alatti törvényszéki épületben működtek 1993. őszéig. 1993. szeptember 6-án került átadásra az Igazságügyi Minisztérium megbízásából felújított Kecskemét, Rákóczi u. 17-19. szám alatti épület, amely eredetileg - Vojtka József tervei alapján - 1927 - 1928. évben bérháznak épült. A II. Világháború befejezését követően a megyei rendőrfőkapitányság lett elhelyezve a 6000 nm alapterületű épületben.
A Kecskeméti Városi Bíróság mellett itt nyert elhelyezést a Kecskeméti Munkaügyi Bíróság, a Bács-Kiskun Megyei Bírósági Gazdasági Hivatal, a hivatásos pártfogók és a végrehajtói iroda dolgozói.